Madaxweynuhu waxa uu sheegay inay ka go’an tahay in mustaqbalka la noqdo laba dal oo deris-wadaag ah, isaga oo shacabka iyo madaxda reer Jabuutina uga mahadnaqay kaalintii ay ka geysteen halgankii hubaysnaa ee ururkii xornimo u dirirka ee SNM ay la garab galeen iyo kaalinta ay xukuumadda haatan jirta ee dalkaasi ka geysatay taakulaynta walaalaha tabaalaysan ee reer Soomaaliya, “Markaa walaalayaal dad isku mida iyo dal isku mida baynu nahay Insha Allaahu dhalinayradana waxa laysu yahay baynu barri, mustaqbalkana laba dal waxaynu ka dhigi dalal wadaaga hawsha fikirka iyo waxqabadka iyo wada noolaanshaha, iyadoo uu mid waliba yahay dawladiisii iyo xuduudkiisii iyo sharciyadiisii, waxaanu idinka balan qaadaynaa hadaad reer Jabuuti tihiin shicib iyo dawladd ba dhawr iyo labaatan sannadood ama Soddon ku dhawaad Soomaaliyadii hore oo la odhan jiray Soomaali Ribablik (Somali republic) oo hada noqotay Somaliland iyo Soomaaliya ay dhibaato colaado iyo hawl ku jireen qolada koonfureed, Somaliland nabad ha ahaatee aanay tamar badan oo dhaqaale lahayn waxaanu uga mahadnaqaynaa reer Jabuuti walaalaha Soomaaliyeed meelay joogaanba siday u gacan qabteen iyo qofkastaa markuu Jabuuti yimaado uu dareemo inuu guri yimi, taasay dad iyo xukuumad ba ka siman yihiin, waxaa kale oo aan uga mahad naqayaa anigu waxaanu ahayn Jabhadii SNM waxaa makhraati ma doona Madaxweynahooda maanta jooga Janaraal Sakariye inay taageerada ugu badan ee nabadgelyo iyo nololba ahayd ay SNM ka geysteen iyaga iyo Shacbiga Jabuutiba waa taariikh aan la dafiri karayn, taariikhdu iyada is qorta waa wax ku dhegan taariikhda oo waa wixii laysu ahaa, taana Somaliland oo dhami maanta waa idiin haysaa, Somaliland oo markaa laga yaabo inay dhexdooda colaadi ka jirtay markay ka heshiiyeen cidii usoo gurmatay nabadooda wax ka tartay iyo cidii halganka wax ka tartay markaa ay dagaalamayeen waa la xasuusan yahay oo waa taariikh dadku waxay isu yihiin sheegaysa,” ayuu yidhi madaxweyne Muuse Biixi Cabdi.
